Oficiālais Vēstnesis L 263 , 25/09/1997 Lpp. 0009 - 0013



Komisijas Regula (EK) Nr. 1837/97 (1997. gada 24. septembris), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 749/97 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajos medikamentos, kurus paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles (izmeklējamie substrāti), un to atlieku pamatīpašības, kuras ir svarīgas atlieku uzraudzībai (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā febantels, fenbendazols, oksfendazols un deksametazons būtu jāiekļauj Regulas (EEK) Nr. 2377/90 I pielikumā; tā kā bromīds, nātrija sāls, būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, ceftiofūrs, danofloksacīns un netobimīns būtu jāiekļauj Regulas (EEK) Nr. 2377/90 III pielikumā; tā kā pirms šīs regulas stāšanās spēkā būtu jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā 60. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 24. septembrī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 110, 26.4.1997., 24. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS Ar šo šādi groza Regulas (EEK) Nr. 2377/90 pielikumus. A. Šādi groza I pielikumu. 2. Pretparazītu līdzekļi. 2.1. Līdzekļi pret endoparazītiem. 2.1.3. Benzimidazoli un probenzimidazoli. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 2.1.3.1.Febantels | To ekstrahējamo atlieku summa, ko var oksidēt līdz oksfendazolsulfonam | Govis, aitas, cūkas, zirgi | 50 μg/kg | Muskuļi | | 50 μg/kg | Tauki | | 500 μg/kg | Aknas | | 50 μg/kg | Nieres | | Govis, aitas | 10 μg/kg | Piens | | 2.1.3.2.Fenbendazols | To ekstrahējamo atlieku summa, ko var oksidēt līdz oksfendazolsulfonam | Govis, aitas, cūkas, zirgi | 50 μg/kg | Muskuļi | | 50 μg/kg | Tauki | | 500 μg/kg | Aknas | | 50 μg/kg | Nieres | | Govis, aitas | 10 μg/kg | Piens | | 2.1.3.3.Oksfendazols | To ekstrahējamo atlieku summa, ko var oksidēt līdz oksfendazolsulfonam | Govis, aitas, cūkas, zirgi | 50 μg/kg | Muskuļi | | 50 μg/kg | Tauki | | 500 μg/kg | Aknas | | 50 μg/kg | Nieres | | Govis, aitas | 10 μg/kg | Piens" | | 5. Kortikoīdi. 5.1. Glikokortikoīdi. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 5.1.1.Deksametazons | Deksametazons | Govis, cūkas, zirgi | 0,75 μg/kg | Muskuļi | | 2,0 μg/kg | Aknas | | 0,75 μg/kg | Nieres | | Govis | 0,3 μg/kg | Piens" | | B. Šādi groza II pielikumu. 1. Neorganiskie savienojumi. "Farmakoloģiski aktīvā(-ās) viela(-as) | Dzīvnieku suga | Citi noteikumi | 1.29.Bromīds, nātrija sāls | Visi produktīvie zīdītāji | Tikai lokālai lietošanai" | C. Šādi groza III pielikumu. 1. Pretinfekcijas līdzekļi. 1.2. Antibiotikas. 1.2.4. Cefalosporīni. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 1.2.4.1.Ceftiofūrs | ß-laktāma struktūras atlieku summa, ko izsaka kā dezfuroilceftiofūru | Govis | 2000 μg/kg | Aknas, nieres | Atlieku maksimāli pieļaujamo daudzumu pagaidu termiņš beidzas 1.1.1999. | 200 μg/kg | Muskuļi | 600 μg/kg | Tauki | 100 μg/kg | Piens | Cūkas | 4000 μg/kg | Nieres | 3000 μg/kg | Aknas | 500 μg/kg | Muskuļi | 600 μg/kg | Tauki" | 1.2.6. Hinoloni. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 1.2.6.1.Danofloksacīns | Danofloksacīns | Govis | 900 μg/kg | Aknas | Atlieku maksimāli pieļaujamo daudzumu pagaidu termiņš beidzas 1.1.1999. | 500 μg/kg | Nieres | 300 μg/kg | Muskuļi | 200 μg/kg | Tauki | Vistas | 1200 μg/kg | Aknas, nieres | 600 μg/kg | Āda + tauki | 300 μg/kg | Muskuļi" | 2. Pretparazītu līdzekļi. 2.1. Līdzekļi pret endoparazītiem. 2.1.1. Benzimidazoli un probenzimidazoli. "Farmakoloģiski aktīvā viela | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | 2.1.1.9.Netobimīns | Netobimīna un albendazola, un albendazola metabolītu summa, ko mēra kā 2-amino-benzimidazolsulfonu | Govis, aitas, kazas | 100 μg/kg | Muskuļi, tauki | Atlieku maksimāli pieļaujamo daudzumu pagaidu termiņš beidzas 31.7.1999. | 1000 μg/kg | Aknas | 500 μg/kg | Nieres | 100 μg/kg | Piens" | --------------------------------------------------